Mnjah.  Neuroloogil käik ei olnud pelgalt ema kapriis nagu perearst saatekirja ulatades oletas.  Poiss on kasvult pikem kui enamik omaealistest. Õlavööde aga nõrk ja parem kehapool pisut pinges. Varvaste rullimine tuleneb pigem  uuest oskusest ja erutusest seda teha nagu ka käte värisemine. Ent ülakeha ta siiski tõstma ei peaks kuigi pikka kasvu lastel pidi selline komme olema. (Aga need kõik on täiesti normaalsed seisundid ning ühel ilusal päeval läheks need ka ise üle)    Saime kaks saatekirja. Ujuma läheme peale koolivaheaega. Praegu käime füsioterapeudil ehk lihtsalt võimlemas. Esimesel kohtumisel õpetas füsioterapeut esmalt küll minule selgeks kaks uut asendit - "külgiste" ning "käpuli". Mõlemad poosid võimaldavad pojal  ohutult maailma ja mänguasju uudistada. Täiesti uskumatult sättis terapeut poisi võimlemismatile kahe käe toele ning poiss ei vajunud lösakile. Tulin teraapiast rõõmsalt koju, hakkasin Notsule näitama ja... enam ei tulnudki välja :S Esmalt läksid jalad sõlme ning seejärel kündis nina maad. Homme võtan fotoaparaadi kaasa ning jäädvustan poosid. Siis saan kodus järele sättida.